Intră acum și în grupul de
Un bărbat care este acuzat de mai multe furturi a fost arestat preventiv de Judecătoria Rădăuți.
Parchetul Judecătoriei Rădăuți a anunțat că în perioada decembrie 2023 – aprilie 2024, Poliția municipiului Rădăuți a primit multiple sesizări privind comiterea unor infracțiuni de furt calificat în dauna mai multor persoane din municipiul Rădăuți.
În urma probatoriului administrat, prin ordonanța Parchetului de pe lângă Judecătoria Rădăuți din data de 20 mai 2024, s-a dispus punerea în mișcare a acțiunii penale față de inculpatul C.A.S. pentru săvârșirea infracțiunii de „furt calificat” în formă continuată (3 acte materiale).
Inculpatul C.A.S. este acuzat că, în realizarea aceleiași rezoluții infracționale, în perioada 1 – 21 decembrie 2023 și în datele de 10/11 decembrie 2023 și 14 aprilie 2024, a sustras mai multe bunuri mobile (uși și geamuri de PVC, telefoane mobile și biciclete) ale persoanelor vătămate, fără consimțământul acestora, cauzând un prejudiciu total de aproximativ 9.000 euro.
Prin ordonanța organelor de cercetare penală s-a dispus reținerea suspectului C.A.S. pentru o perioadă de 24 de ore, începând cu data de 19 mai 2024, ora 17:15 până la data de 20 mai 2024, ora 17:15.
Ulterior, prin referatul procurorului din data de 20 mai 2024, s-a propus arestarea preventivă a inculpatului C.A.S. pe o perioadă de 30 de zile, începând cu data de 20 mai 2024 și până la data de 18 iunie 2024 inclusiv. Propunerea de arestare preventivă a fost admisă de către instanță.